ଅଷ୍ଟ୍ରେଲିଆରେ ଭେଦଭାବକୁ ନେଇ ରବିଚନ୍ଦ୍ରନ ଅଶ୍ବିନଙ୍କ ବିସ୍ଫୋରକ ବୟାନ, 'ଭାରତୀୟ ଖେଳାଳିଙ୍କୁ ଲିଫ୍ଟ୍ରେ ଯିବାକୁ ଅନୁମତି ମିଳୁନଥିଲା' - Prameya News7\nନୂଆଦିଲ୍ଲୀ ୨୫/୦୧ : ଭାରତୀୟ କ୍ରିକେଟ୍ ଟିମ୍ର ଅଫ୍ ସ୍ପିନର ରବିଚନ୍ଦ୍ରନ୍ ଅଶ୍ବିନ, ବିଗତ ଅଷ୍ଟ୍ରେଲିଆ ଗସ୍ତକୁ ନେଇ ବିସ୍ଫୋରକ ବୟାନ ଦେଇଛନ୍ତି । ଅଶ୍ବିନ ଖୁଲାସା କରି କହିଛନ୍ତି, ଅଷ୍ଟ୍ରେଲିଆରେ ଏବେ ଏବେ ଶେଷ ହୋଇଥିବା ବର୍ଡର ଗାଭାସ୍କର ଟ୍ରଫି ଚାଲିଥିବା ସମୟରେ ସିଡନୀରେ ଆୟୋଜକ ଦଳର ସଦସ୍ୟଙ୍କ ସହ ତାଙ୍କୁ ଏକାଠୀ ଲିପ୍ଟ୍ରେ ଯିବାକୁ ଅନୁମତି ମିଳିନଥିଲା ।\nଭାରତୀୟ ଦଳର ଫିଲଡିଂ କୋଚ୍ ଆର. ଶ୍ରୀଧରଙ୍କ ସହ ୟୁଟୁବ୍ ଚ୍ୟାନେଲର ବାର୍ତ୍ତାଳପ ସମୟରେ ଏହା କହିଛନ୍ତି ଆର. ଅଶ୍ବିନ । ସେ କହିଛନ୍ତି, 'ସିଡନୀରେ ପହଞ୍ଚିବା ପରେ ଭାରତୀୟ କ୍ରିକେଟ୍ ଖେଳାଳିଙ୍କ ପାଇଁ କଡା ନିୟମ ପାଳନ କରାଯାଇଥିଲା । ଗୋଟିଏ ରୁମ୍ରୁ ବାହାରକୁ ବାହାରିବା ପାଇଁ ଅନୁମତି ମିଳୁନଥିଲା' ।\nଅଶ୍ବିନ କହିଛନ୍ତି, ସିଡନୀରେ ଆଶ୍ଚର୍ଯ୍ୟ କରିଲା ଭଳି ଏକ ଘଟଣା ଘଟିଥିଲା । ଭାରତ ଓ ଅଷ୍ଟ୍ରେଲିଆ ଉଭୟ ଟିମର ଖେଳାଳିମାନେ ଗୋଟିଏ ବାୟୋବବଲ୍ରେ ଥିଲେ । କିନ୍ତୁ ଯେତେବେଳେ ଅଷ୍ଟ୍ରେଲିଆ ଦଳର ସଦସ୍ୟମାନେ ଲିପ୍ଟରେ ଥିଲେ,  ସେତେବେଳେ ଭାରତୀୟ ଟିମ୍ର ଖେଳାଳୀମାନଙ୍କୁ ଲିପ୍ଟ୍ ମଧ୍ୟକୁ ଯିବା ପାଇଁ ଅନୁମତି ମିଳିନଥିଲା ।\nରବି ଅଶ୍ବିନ କହିଛନ୍ତି, ପ୍ରକୃତରେ ଏହି ସମୟରେ ବହୁତ ଖରାପ ଲାଗିଥିଲା । ଆମେ ସମସ୍ତେ ଗୋଟିଏ ହିଁ ବାୟୋବବଲରେ ଥିଲୁ, କିନ୍ତୁ ଗୋଟିଏ ପକ୍ଷକୁ ଲିପ୍ଟ ବ୍ୟବହାର ପାଇଁ ଅନୁମତି ଦେବା ଏବଂ ସେଠାରେ ଉପସ୍ଥିତ ଅନ୍ୟମାନଙ୍କୁ ଅନୁମତି ନଦେବା ବହୁତ ଦୁଃଖଦାୟକ ଘଟଣା ।\nସୂଚନାଥାଉକି, ଅଷ୍ଟ୍ରେଲିଆ ଗସ୍ତ ସମୟରେ ବୋଲର ମହମ୍ମଦ ସିରାଜ, ଯଶପ୍ରୀତ ବୁମରାହ ଓ ଓ୍ବାଶିଂଟନ୍ ସୁନ୍ଦର ମଧ୍ୟ ବର୍ଣ୍ଣବୈଷମ୍ୟର ଶିକାର ହୋଇଥିଲେ । ଷ୍ଟାଡିୟମରେ ଉପସ୍ଥିତ ଦର୍ଶକ ସିରାଜଙ୍କୁ ବର୍ଣ୍ଣବୈଷମ୍ୟ ନେଇ କଟୁ ମନ୍ତବ୍ୟ ଦେଇଥିଲେ । ଏହା ପାରେ ତାଙ୍କୁ ଷ୍ଟାଡିୟମରୁ ବିଦା କରାଯାଇଥିଲା ।
